SENTENZA TAL-QORTI TAL-ĠUSTIZZJA20 ta' Frar 1979 (*)"Miżuri b'effett ekwivalenti għal restrizzjonijiet kwantitattivi"Fil-kawża C-120/78_li
għandha bħala suġġett talba indirizzata lill-Qorti tal-Ġustizzja,
b'applikazzjoni ta' l-Artikolu 177 tat-Trattat KEE, mill-Hessisches
Finanzgericht (Tribunal tal-Finanzi tal-Land ta' Hess) u intiża sabiex
tikseb, fil-kawża pendenti quddiem dan it-Tribunal bejn, Rewe-Zentral AGuBundesmonopolverwaltung für Branntweindeċiżjoni
preliminari dwar l-interpretazzjoni ta' l-Artikoli 30 u 37 tat-Trattat
KEE, fir-rigward tal-paragrafu 3 ta' l-Artikolu 100, tal-liġi Ġermaniża
dwar il-monopolju tax-xorb alkoħoliku. IL-QORTI TAL-ĠUSTIZZJA_komposta
minn, H. Kutscher, President, J. Mertens de Wilmars u A.
J. Mackenzie Stuart, Presidenti ta' Awla, A. M. Donner, P.
Pescatore, M. Sørensen, A. O’Keeffe, G. Bosco, A. Touffait,
ImħallfinAvukat Ġenerali: M. Capotorti_Reġistratur: A. Van Houtte_tagħti l-preżentiSentenza1        Permezz
ta' digriet tat-28 ta' April 1978, li wasal fil-Qorti tal-Ġustizzja
fit-22 ta' Mejju ta' wara, il-Hessisches Finanzgericht għamel, skond
l-Artikolu 177 Tat-trattat KEE, żewġ domandi preliminari dwar
l-interpretazzjoni ta' l-Artikoli 30 u 37 tat-Trattat KEE, bl-għan li
tiġi evalwata l-kompatibbiltà, mal-ligi Komunitarja, ta' dispożizzjoni
tal-leġiżlazzjoni Ġermaniża dwar il-kummerċjalizzazzjoni tax-xorb
alkoħoliku li tistabbilixxi gradazzjoni minima ta' kontenut alkoħoliku
għal diversi kategoriji ta' prodotti alkoħoliċi.2        Mid-digriet
tar-rinviju jirriżulta li r-rikorrenti fil-kawża prinċipali għandha
l-intenzjoni li timporta kunsinna ta' "Cassis de Dijon" li joriġina minn
Franza, bil-għan li tikkummerċjalizza tali kunsinna fir-Repubblika
Federali tal-Ġermanja.Wara li r-rikorrenti
talbet lill-Amministrazzjoni tal-Monopolju tax-Xorb Alkoħoliku
(Bundesmonopolverwaltung) l-awtorizzazzjoni sabiex tkun tista' timporta
l-prodott in kwistjoni, din l-amministrazzjoni infurmatha li, minħabba
l-insuffiċjenza tal-gradazzjoni alkoħolika tal-prodott imsemmi,
il-prodott m'għandux il-kwalitajiet meħtieġa sabiex jiġi
kkummerċjalizzat fir-Repubblika Federali tal-Ġermanja.
3        Din
il-pożizzjoni meħuda mill-amministrazzjoni hija bbażata fuq
il-paragrafu 100 tal-Branntweinmonopolgesetz u fuq il-liġijiet adottati
mill-Amministrazzjoni tal-Monopolju bis-saħħa ta' din id-dispożizzjoni,
bil-għan li jiġi stabbilit il-kontenut minimu ta' alkoħol
ta'
kategoriji speċifiċi ta' likwori u ta' xorb ieħor alkoħoliku (Verordnung
Ueber Den Mindestweingeistgehalt Von Trinkbranntweinen, tat-28 ta' Frar
1958, Bundesanzeiger Nru 48 tal-11 ta' Marzu 1958).Mid-dispożizzjonijiet
hawn fuq iċċitati jirriżulta li l-kummerċjalizzazzjoni ta' likwori
tal-frott, bħall-'Cassis de Dijon', hija suġġetta għall-kundizzjoni ta'
kontenut minimu alkoħoliku ta' gradazzjoni ta' 25 filwaqt li l-kontenut
alkolħoliku tal-prodott in kwistjoni, li jinbiegħ liberament fi Franza,
għandu gradazzjoni ta' bejn 15 u 20.4        Skond
ir-rikorrenti, l-iffissar, mil-leġiżlazzjoni Ġermaniża, ta' kontenut
minimu alkoħoliku jwassal għall-konsegwenza li ċerti prodotti alkoħoliċi
magħrufa, li joriġinaw minn Stati Membri oħra tal-Komunità, ma jistgħux
jinbiegħu fir-Repubblika Federali tal-Ġermanja, u tali dispożizzjoni
tikkostitwixxi għalhekk restrizzjoni għall-moviment liberu
tal-merkanzija bejn l-Istati Membri, li teċċedi l-limiti
tal-leġiżlazzjonijiet kummerċjali riżervati lilhom.Skond
hija, din tikkostitwixxi miżura b'effett ekwivalenti għal restrizzjoni
kwantitattiva fuq l-importazzjoni, li tmur kontra l-Artikolu 30
tat-Trattat KEE.Peress illi, barra minn
hekk, din hija miżura adottata fil-kuntest ta' l-Amministrazzjoni
tal-monopolju ta' l-alkoħol, ir-rikorrenti tqis illi hemm ukoll ksur ta'
l-Artikolu 37, li jipprovdi li l-Istati Membri għandhom jadattaw,
progressivament, il-monopolji nazzjonali ta' xorta kummerċjali, b´tali
mod illi, sat-tmiem tal-perijodu tranżitorju, tiġi aċċertata t-tneħħija
ta' kull tip ta' diskriminazzjoni bejn iċ-ċittadini ta' l-Istati Membri,
f´dak li għandu x´jaqsam mal-kundizzjonijiet li jirregolaw il-provvista
jew il-kummerċjalizzazzjoni tal-prodotti.5        Bil-għan
li jagħti deċiżjoni f'din il-kawża, il-Hessisches Finanzgericht għamel
żewġ domandi lill-Qorti tal-Ġustizzja, li jistaqsu dan li ġej :a)
Il-kunċett ta' miżuri b'effett ekwivalenti għal restrizzjonijiet
kwantitattivi fuq l-importazzjoni, skond l-Artikolu 30 tat-Trattat KEE,
għandu jiġi interpretat bħala li japplika wkoll għall-iffissar ta'
kontenut minimu ta' spirtu ta' l-inbid għall-prodotti alkoħoliċi intiżi
għall-konsum mill-bniedem, previst mil-liġi Ġermaniża fuq il-monopolju
tax-xorb alkoħoliku, li għandu bħala effett li jimpedixxi t-tqegħid
fiċ-ċirkulazzjoni fir-Repubblika Federali tal-Ġermanja ta' prodotti
tradizzjonali ta' Stati Membri oħra, li l-kontenut ta' ispirtu ta'
l-inbid tagħhom huwa inqas mil-limitu ffissat?b)
L-iffissar ta' tali kontenut minimu ta' l-ispirtu ta' l-inbid jaqa'
taħt il-kunċett ta' diskriminazzjoni bejn iċ-ċittadini ta' l-Istati
Membri f'dak li għandu x'jaqsam mal-kundizzjonijiet ta' provvista u ta'
kummerċjalizzazzjoni ta' prodotti, skond l-Artikolu 37 tat-Trattat KEE?6        It-tribunal
nazzjonali qiegħed jitlob għalhekk li jingħataw l-elementi ta'
interpretazzjoni li jippermettulu jevalwa jekk ir-rekwiżit ta' kontenut
minimu ta'
alkoħol jistax jaqa' kemm taħt il-projbizzjoni tal-miżuri
kollha li għandhom effett ekwivalenti għal restrizzjonijiet
kwantitattivi fil-kummerċ bejn l-Istati Membri li tinstab fl-Artikolu 30
tat-Trattat, kif ukoll taħt il-projbizzjoni ta' kull diskriminazzjoni
fil-kundizzjonijiet ta' provvista jew kummerċjalizzazzjoni, bejn
iċ-ċittadini ta' l-Istati Membri, skond l-Artikolu 37.7        Jeħtieġ
li jiġi aċċennat, f'dan ir-rigward, li l-Artikolu 37 huwa dispożizzjoni
speċifika għall-monopolji nazzjonali ta' xorta kummerċjali.Din
id-dispożizzjoni m'għandha għalhekk l-ebda rilevanza fir-rigward ta'
dispożizzjonijiet nazzjonali li ma jikkonċernawx l-eżerċizzju, minn
monopolju pubbliku, tal-funzjoni speċifika tiegħu - jiġifieri, id-dritt
tiegħu ta' esklużività - iżda li jikkonċernaw, b'mod ġenerali,
il-produzzjoni u l-kummerċjalizzazzjoni ta' xorb alkoħoliku,
irrispettivament jekk dan jaqax jew le, taħt il-monopolju in kwistjoni. F`dawn
iċ-ċirkustanzi, l-effett, fuq il-kummerċ intrakomunitrju, tal-miżura li
jirreferi għaliha t-tribunal nazzjonali,
għandu jiġi eżaminat
esklużivament fir-rigward tar-rekwiżiti li jirriżultaw mill-Artikolu 30,
imsemmi fl-ewwel mistoqsija.8        Fin-nuqqas
ta' leġiżlazzjoni komuni dwar il-produzzjoni u l-kummerċjalizzazzjoni
ta' l-alkoħol - proposta ta' regolament imressqa mill-Kummissjoni
lill-Kunsill fis-7 ta' Diċembru 1976 (Ġu Nru C 309, p. 2) għadha ma
ġietx aċċettata mill-Kunsill – huma l-Istati Membri li għandom
jirregolaw, kull wieħed minnhom fit-territorju tiegħu, kull ma
jikkonċerna l-produzzjoni u l-kummerċjalizzazzjoni ta' l-alkoħol u
tax-xorb alkoħoliku.L-ostakli
għaċ-ċirkulazzjoni intrakomunitarja li jirriżultaw minn differenzi
fil-leġiżlazzjonijiet nazzjonali dwar il-kummerċjalizzazzjoni
tal-prodotti in kwistjoni, għandhom jiġu aċċettati in kwantu tali
dispożizzjonijiet jistgħu jiġu rikonoxxuti bħala neċessarji sabiex jiġu
sodisfatti rekwiżiti imperattivi li jirrigwardaw,
b'mod partikolari,
l-effikaċja tal-kontrolli fiskali, il-protezzjoni tas-saħħa pubblika,
l-ekwità tat-tranżazzjonijiet kummerċjali u l-ħarsien tal-konsumatur.9        Il-Gvern
tar-Repubblika Federali tal-Ġermanja, intervenjenti fil-proċedimenti,
qajjem diversi argumenti li, fil-fehma tiegħu, jiġġustifikaw
l-applikazzjoni tad-dispożizzjonijiet dwar il-kontenut minimu ta'
alkoħol ta' xorb alkoħoliku, billi ressaq kunsiderazzjonijiet dwar, minn
naħa, il-protezzjoni tas-saħħa pubblika u, min-naħa l-oħra, il-ħarsien
tal-konsumaturi kontra prattiċi kummerċjali inġusti.10      F`dak
li għandu x'jaqsam mal-protezzjoni tas-saħħa pubblika, il-Gvern
Ġermaniż isostni li l-iffissar tal-kontenut minimu ta' l-alkoħol
mil-leġiżlazzjoni nazzjonali huwa intiż sabiex tiġi evitata
l-proliferazzjoni ta' xorb alkoħoliku fis-suq nazzjonali, b'mod
partikolari
ta' xorb alkoħoliku b'kontenut ta' alkoħol moderat, peress
illi tali prodotti, fil-fehma tiegħu, jistgħu jwasslu iktar faċilment
għal tolleranza ta' l-alkoħol minn xorb li għandu kontenut għola ta'
alkoħol.11      Dawn
il-kunsiderazzjonijiet mhumiex deċiżivi peress illi l-konsumatur jista'
jikseb fis-suq gamma varjata ħafna ta' prodotti b'kontenut ta' alkoħol
baxx jew moderat
u barra minn hekk, numru kunsiderevoli ta' xorb
b'kontenut alkoħoliku għoli li huwa liberament ikkumerċjalizzat fis-suq
Ġermaniż, huwa ta' spiss ikkunsmat f'forma dilwita.12      L-Gvern
Ġermaniż isostni wkoll li l-iffissar ta' limitu iżjed baxx ta' kontenut
alkoħoliku għal ċerti likwori hu intiż sabiex jipproteġi
lill-konsumatur minn prattiċi inġusti minn naħa ta' produtturi jew
distributuri ta' xorb alkoħoliku.Dan
l-argument huwa bbażat fuq il-kunsiderazzjoni li t-tnaqqis tal-kontenut
alkoħoliku jassigura vantaġġ kompetittiv meta mqabbel ma' xorb
b'kontenut alkoħoliku iktar għoli, peress illi l-alkoħol jikkostitwixxi,
fil-kompożizzjonijiet tax-xorb, l-iżjed element għoli minħabba r-rata
għolja ta' taxxa imposta fuqu.Barra minn
hekk, skond il-Gvern Ġermaniż, il-fatt li prodotti alkoħoliċi jitħallew
jiġu ċċirkulati b'mod liberu meta dawn jikkorrispondu, f'dak li
jikkonċerna l-kontenut alkoħoliku tagħhom, għar-regoli tal-pajjiż ta'
produzzjoni, ikollu l-effett li jimponi bħala standard komuni
fil-Komunità l-iżjed kontenut baxx ta' alkoħol awtorizzat fi Stat
Membru, u saħansitra li jirrendi kull rekwiżit f'dan il-qasam bla effett
peress illi l-leġiżlazzjoni ta' diversi Stati Membri ma timponi ebda
limitu inqas ta' dan it-tip.13      Kif
ġustament osservat il-Kummissjoni, l-iffissar tal-limiti fir-rigward
tal-gradazzjoni alkoħolika tax-xorb jista' jwassal
għall-istandardizzazzjoni tal-prodotti kkummerċjalizzati u
tad-denominazzjonijiet tagħhom, fl-interess ta' trasparenza ikbar
tat-tranżazzjonijiet kummerċjali u ta' l-offerti ta' bejgħ
għall-pubbliku.Għalhekk, wieħed ma jistax
madankollu jasal sal-punt li jikkunsidra l-iffissar imperattiv ta'
gradazzjoni minima ta' alkoħol bħala garanzija essenzjali ta' l-ekwità
tat-tranżazzjonijiet kummerċjali, peress illi huwa faċli li jkun żgurat
li informazzjoni adatta titwassal lix-xerrej billi jiġi meħtieġ li jkunu
indikati l-oriġini u l-kontenut alkoħoliku fuq l-imballaġġ
tal-prodotti.14      Minn
dak
li ngħad jirriżulta li r-rekwiżiti dwar il-kontenut minimu ta'
alkoħol tax-xorb alkoħoliku mhumiex intiżi li jilħqu għan ta' interess
ġenerali ta' natura li jipprevali fuq ir-rekwiżiti tal-moviment liberu
tal-merkanzija, li jikkostitwixxu waħda mill-iktar regoli fundamentali
tal-Komunità.Fil-prattika, l-effett ta'
rekwiżiti ta' dan it-tip jikkonsisti prinċipalment li jiġi żgurat
vantaġġ għax-xorb b'kontenut għoli ta' alkoħol, billi jiġu esklużi
mis-suq nazzjonali l-prodotti ta' l-Istati Membri l-oħra li ma jaqgħux
taħt dik l-ispeċifikazzjoni.Jirriżulta,
għalhekk, li r-rekwiżit unilaterali, impost mil-leġiżlazzjoni ta' Stat
Membru, ta' kontenut alkoħoliku minimu għall-kummerċjalizzazzjoni ta'
xorb alkoħoliku, jikkostitwixxi ostaklu għall-kummerċ, li hu
inkompatibbli mad-dispożizzjonijiet ta' l-Artikolu 30 tat-Trattat.Għalhekk,
m'hemm l-ebda raġuni valida għalfejn xorb alkoħoliku jitwaqqaf milli
jidħol f'kull Stat Membru ieħor mingħajr ma l-bejgħ tiegħu jista' jkun
suġġett għal
projbizzjoni legali fuq il-kummerċjalizzazzjoni ta' xorb
bi gradazzjoni alkoħolika inqas mil-limitu ffissat mil-leġiżlazzjoni
nazzjonali, bil-kundizzjoni li jkun ġie legalment prodott u
kkummerċjalizzat f'wieħed mill-Istati Membri.
15      Konsegwentement,
ir-risposta għall-ewwel mistoqsija għandha tkun li l-kunċett ta'
"miżuri b'effett ekwivalenti għal restrizzjonijiet kwantitattivi fuq
l-importazzjoni", imsemmi fl-Artikolu 30 tat-Trattat, għandu jiġi
interpretat fis-sens li l-iffissar, mil-leġiżlazzjoni ta' Stat Membru,
ta' kontenut alkoħoliku minimu għall-prodotti alkoħoliċi intiżi
għall-konsum mill-bniedem jaqa' wkoll taħt il-projbizzjoni pprovduta
fl-imsemmija dispożizzjoni meta dan jirrigwarda l-importazzjoni ta' xorb
alkoħoliku legalment prodott u kkummerċjalizzat fi Stat Membru ieħor. Fuq l-ispejjeż16      L-ispejjeż
sostnuti mill-Gvern tar-Renju tad-Danimarka, mill-Gvern tar-Repubblika
Federali tal-Ġermanja u mill-Kummissjoni tal-Komunitajiet Ewropej, li
ssottomettew
osservazzjonijiet lill-Qorti tal-Ġustizzja, ma jistgħux
jitħallsu lura.Peress li l-proċedura
għandha, fir-rigward tal-partijiet fil-kawża prinċipali, in-natura ta'
kwistjoni mqajma quddiem il-Hessisches Finanzgericht huwa dan li għandu
jiddeċiedi fuq l-ispejjeż.
Għal dawn il-motivi, IL-QORTI TAL-ĠUSTIZZJA_B'risposta
għad-domandi li sarulha mill-Hessisches Finanzgericht, permezz
tad-digriet tat-28 ta' April 1978, taqta' u tiddeċiedi li :1)      Il-kunċett
ta' "miżuri b'effett ekwivalenti għal restrizzjonijiet kwantitattivi
fuq l-importazzjoni", imsemmi fl-Artikolu 30 tat-Trattat, għandu jiġi
interpretat fis-sens li l-iffissar, mil-leġiżlazzjoni ta' Stat Membru,
ta' kontenut alkoħoliku minimu għall-prodotti alkoħoliċi intiżi
għall-konsum mill-bniedem jaqa' wkoll taħt il-projbizzjoni pprovduta
fl-imsemmija dispożizzjoni meta dan jirrigwarda l-importazzjoni ta' xorb
alkoħoliku legalment prodott u kkummerċjalizzat fi Stat Membru ieħor.KutscherMertens de WilmarsMackenzie StuartDonnerPescatoreSørensenO’KeeffeBoscoTouffaitMogħtija fil-Qorti bil-miftuħ fil-Lussemburgu fl-20 ta' Frar 1979.A. Van Houtte       H. KutscherReġistratur       President* Lingwa tal-kawża: il-Ġermaniż.